[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii






                              Bucureşti, 12.09.2002








                     Nr.23/199/2000

BIROUL PERMANENT

AL 

CAMEREI DEPUTAŢILOR



În conformitate cu Regulamentul Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.80/2000 privind certificarea şi/sau omologarea echipamentelor, pieselor de schimb şi materialelor de exploatare utilizate la vehicule rutiere, trimis cu nr.393 din 5 septembrie 2000.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                     Nr.23/199/2000

RAPORT

asupra proiectului de Lege pentru aprobarea Ordonanţei Guvernului nr.80/2000 privind certificarea şi/sau omologarea echipamentelor, pieselor de schimb ş materialelor de exploatare utilizate la vehicule rutiere



1. Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei Guvernului nr.80/2000 privind certificarea şi/sau omologarea echipamentelor, pieselor de schimb şi materialelor de exploatare utilizate la vehicule rutiere, primit cu nr.393 din 5 septembrie 2000.



Ordonanţa Guvernului nr.80/2000 a fost avizată favorabil de Consiliul Legislativ cu nr.821 din 14 august 2000.



Proiectul de lege pentru aprobarea Ordonanţei Guvernului nr.80/2000 a fost trimis spre adoptare Camerei Deputaţilor cu nr. E 257/01.09.2000.



Proiectul de lege pentru aprobarea Ordonanţei Guvernului nr.80/2000 a fost avizată favorabil de Comisia juridică, de disciplină şi imunităţi cu nr.393/14.03.2001, în forma propusă de Guvern.



Ordonanţa Guvernului nr.80/2000 a fost emisă în temeiul Ordonanţei Guvernului nr.19/1997 privind transporturile, aprobată prin Legea nr.197/1998 şi a Ordonanţei Guvernului nr.44/1997 privind transporturile rutiere, aprobată prin Legea nr.105/2000 şi în baza Acordului de la Geneva din 1958 privind adoptarea de prescripţii tehnice uniforme aplicabile vehiculelor pe roţi,  echipamentelor  şi componentelor  ce pot   fi  montate  sau utilizate pe vehicule cu roţi, semnat  de  România  şi  ratificat  prin 

Decretul nr.371/1976, precum şi a Acordului de la Geneva din 1998 privind adoptarea de prescripţii tehnice mondiale aplicabile autovehicuelelor, precum şi echipamentelor şi componentelor ce pot fi montate şi/sau utilizate pe autovehicule, la care România a aderat prin Legea nr.97/2002. De asemenea, s-a ţinut seama de directivele Uniunii Europene în domeniul echipamentelor şi componentelor utilizate la vehiculele rutiere, în vederea armonizării legislaţiei naţionale cu legislaţia europeană.



2. În raport de obiectul şi conţinutul său, proiectul de lege face parte din categoria legilor ordinare.



3. Proiectul de lege a fost analizat de raportori în mai multe întâlniri cu specialişti din cadrul Ministerului Lucrărilor Publice, Transporturilor şi Locuinţei şi din cadrul Regiei Autonome "Registrul Auto Român", ţinându-se seama de amendamentele propuse de Ministerul Industriei şi Resurselor şi de domnul deputat Constantin Niculescu.



Comisia pentru industrii şi servicii a dezbătut proiectul de lege în şedinţa din data de 11 septembrie 2002. La lucrările comisiei au particpat invitaţi din partea Ministerului Lucrărilor Publice, Transporturilor şi Locuinţei.



Membrii comisiei au analizat proiectul de lege şi au propus modificări şi completări ale proiectului de lege, în vederea precizării domeniului de aplicare, a controlului comercializării echipamentelor şi componentelor utilizate la vehiculele rutiere precum şi sancţionării abaterilor de la prevederile legii. De asemenea, au fost avute în vedere prevederile acordurilor şi convenţiilor internaţionale în domeniu, la care România este parte.



4. La lucrările comisiei au fost prezenţi 24 deputaţi din totalul de 26 de deputaţi membri ai comisiei.



Raportul asupra proiectului de lege a fost adoptat în unanimitate.



În urma dezbaterii, Comisia pentru industrii şi serivicii propune admiterea cu modificări a proiectului de lege.

I.  A M E N D A M E N T E    A D M I S E



În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

Nr.

crt.
Text OG nr.80/2000
Text propus de comisiei
Motivaţia propunerii amendamentelor



0
1
2
3

1.

LEGE

pentru aprobarea Ordonanţei Guvernului nr.80/2000 privind certificarea şi/sau omologarea echipamentelor, pieselor de schimb şi materialelor de exploatare utilizate la vehicule rutiere




2.
Articol unic - Se aprobă Ordonanţa Guvernului nr.80/2000 privind certificarea şi/sau omologarea echipamentelor, pieselor de schimb şi materialelor de exploatare utilizate la vehicule rutiere, adoptată în temeiul art.1 lit.F pct.6 din Legea nr.125/2000 privind abilitarea Guvernului de a emite ordonanţe şi publicată în Monitorul Oficial al României, Partea I, nr.413 din 30 august 2000.


1. Articolul unic devine articolul I cu următorul cuprins:

Art.I - Se aprobă Ordonanţa Guvernului nr.80/2000 privind certificarea şi/sau omologarea echipamentelor, pieselor de schimb şi materialelor de exploatare utilizate la vehicule rutiere, publicată în Monitorul Oficial al României, Partea I, nr.413 din 30 august 2000, cu următoarele completări şi modificări:



0
1
2
3

3. 
O R D O N A N Ţ Ă

privind certificarea şi/sau omologarea echipamentelor, pieselor de schimb

şi materialelor de exploatare utilizate la vehicule rutiere


2. Titlul ordonanţei va avea următorul cuprins:

"O R D O N A N Ţ Ă

privind certificarea sau omologarea echipamentelor, pieselor de schimb

şi materialelor de exploatare utilizate la vehicule rutiere precum şi condiţiile de comercializare şi utilizare a acestora"



4. 
5. 
Art. 1. - Echipamentele, piesele de schimb şi materialele produse în ţară sau importate, destinate utilizării la vehicule rutiere, care contribuie la siguranţa circulaţiei şi la protecţia mediului, pot fi comercializate numai dacă sunt certificate şi/sau omologate din punct de vedere tehnic de Regia Autonomă "Registrul Auto Român", organism tehnic desemnat de Ministerul Transporturilor în acest scop.


3. Articolul 1 va avea următorul cuprins:

"Art. 1. - (1) Echipamentele, piesele de schimb şi materialele de exploatare produse în ţară sau importate, destinate utilizării la vehicule rutiere, pot fi comercializate numai dacă respectă condiţiile prevăzute de prezenta ordonanţă.

(2) Echipamentele, piesele de schimb şi materialele de exploatare produse în ţară sau importate, din categoria celor care privesc siguranţa circulaţiei, protecţia mediului, eficienţa energetică şi protecţia împotriva furturilor vehiculelor rutiere, pot fi comercializate numai dacă sunt certificate sau omologate din punct de vedere tehnic. Certificarea/omologarea este aplicabilă numai produselor noi. Lista acestor produse se stabileşte de către Ministerul Lucrărilor Publice, Transporturilor şi Locuinţei în calitate de autoritate competentă.

(3) Omologarea produselor prevăzute la alin.(2) se efectuează de către Regia Autonomă "Registrul Auto Român", organism tehnic de specialitate al Ministerului Lucrărilor Publice, Transporturilor şi Locuinţei, denumit în continuare R.A.R. 

(4) Certificarea produselor prevăzute la alin.(2) se efectuează de către R.A.R. sau de către alte organisme, desemnate în condiţiile legii, de către Ministerul Lucrărilor Publice, Transporturilor şi Locuinţei, în calitate de autoritate competentă.

(5) Fac excepţie de la prevederile alin.(2) următoarele categorii de produse:

a) echipamentele şi piesele de schimb omologate de autorităţile competente din străinătate în baza Acordului de la Geneva din 1958 privind adoptarea de prescripţii tehnice uniforme aplicabile vehiculelor cu roţi, echipamentelor şi componentelor ce pot fi montate sau utilizate pe vehicule cu roţi, la care România a aderat prin Decretul nr.371/1976;

b) echipamentele şi piesele de schimb omologate de autorităţile competente din străinătate, în baza Acordului de la Geneva din 1998 privind adoptarea de reguli tehnice mondiale aplicabile autovehiculelor, precum şi echipamentelor şi componentelor ce pot fi montate şi/sau utilizate pe autovehicule, la care România a aderat prin Legea nr.97/2002;

c) echipamentele, piesele de schimb şi materialele de exploatare omologate de autorităţile competente din străinătate conform acelor Directive ale Comisiei Economice pentru Europa a Organizaţiei Naţiunilor Unite - CEE - preluate prin reglementările Ministerului Lucrărilor Publice, Transporturilor şi Locuinţei;

d) echipamentele, piesele de schimb şi materialele de exploatare de origine, altele decât cele reglementate prin Regulamentele Comisiei Economice pentru Europa a Organizaţiei Naţiunilor Unite şi/sau Directivele CEE. Prin echipamente, piese de schimb auto şi materialele de exploatare de origine, se înţeleg toate componentele fabricate de producătorul final al unui vehicul rutier şi comercializate sub controlul acestuia sau fabricate de către un producător abilitat ca producător şi furnizor de componente auto de origine şi comercializate sub controlul acestuia.

(6) Producătorul final al unui vehicul rutier poate abilita producători terţi pentru fabricarea în vederea comercializării, a echipamentelor şi pieselor de schimb auto, destinate vehiculelor pe care le fabrică sau pe care le-au avut în fabricaţie. Producătorul final al unui vehicul este obligat să comunice Registrului Auto Român, situaţia abilitărilor acordate sau retrase, în termen de 7 zile de la data acordării respectiv a retragerii acestora.

(7) Pentru comercializarea echipamentelor, pieselor de schimb sau materialelor de exploatare produse în ţară sau importate, din categoria celor care nu sunt prevăzute pe lista de la art.1 alin.(2), se aplică prevederile articolului 4."




6. 
Art. 2. - Certificarea şi/sau omologarea se solicită de către producători, importatori sau de reprezentanţii autorizaţi ai acestora.


4. Articolul 2 va avea următorul cuprins:

"Art.2. - (1) Certificarea sau omologarea echipamentelor, pieselor de schimb şi materialelor de exploatare, produse în ţară sau importate, se solicită de către producători, importatori sau de reprezentanţii autorizaţi ai acestora, persoane juridice.

(2) Agenţii economici care nu dispun de împuterniciri de reprezentare cu drepturi depline, din partea producătorilor pentru comercializare, pot obţine dreptul de comercializare numai cu certificarea loturilor de produse respective.

(3) În cazul în care un material de exploatare în vrac prevăzut în lista de la art.1 alin.(2) este partiţionat şi/sau ambalat de către agenţi economici, alţii decât producătorul, este obligatoriu ca serviciul de partiţionare şi ambalare a acestora să fie autorizat de către R.A.R.".




7. 
Art. 3. - Produsele certificate şi/sau omologate vor fi inscripţionate cu însemne prin care să se poată identifica producătorul, data fabricaţiei, certificatul de conformitate sau de omologare şi emitentul acestuia. În cazul în care produsul nu poate fi inscripţionat, datele de identificare se înscriu pe ambalajul acestuia.


5. Articolul 3 va avea următorul cuprins:

"Art.3. - (1) Echipamentele, piesele de schimb şi materialele de exploatare comercializate în condiţiile art.1 şi art.2, vor fi inscripţionate cu toate informaţiile stabilite de reglementările în vigoare; în cazul în care dimensiunile sau natura produsului nu permit inscripţionarea direct pe produs, informaţiile se înscriu pe ambalajul individual; pentru materialele de exploatare livrate în vrac informaţiile se înscriu în certificatul de garanţie.

(2) Echipamentele, piesele de schimb şi materialele de exploatare produse în ţară vor fi inscripţionate obligatoriu cu textul: "Fabricat în România". Excepţia de la această regulă o constituie materialele de exploatare livrate în vrac la care inscripţionarea se face pe factura de livrare.

(3) Pentru comercializare, produsele omologate sau certificate de către autoritatea competentă română, vor avea aplicate, după caz, mărci de certificare a conformităţii, mărci de omologare  sau numărul certificatului de conformitate, cu precizarea organismului care a efectuat certificarea.

(4) Obligaţia aplicării mărcilor sau al numărului certificatului de conformitate, revine exclusiv titularilor certificatelor de conformitate/omologare.

(5) Echipamentele, piesele de schimb şi materialele de exploatare comercializate cuprinse în lista prevăzută la art.1 alin.(2), cu excepţia produselor menţionate la art.1 alin.(5) şi a materialelor de exploatare livrate în vrac, vor purta suplimentar un marcaj special de securizare, care trebuie să îndeplinească următoarele condiţii:

a) marcajul special de securizare atestă că produsul este aprobat pentru comercializare. Marcajul trebuie să conţină cel puţin un element de siguranţă şi de protecţie împotriva falsificării acestuia.

b) macheta marcajului special de securizare este unică pentru toate echipamentele, piesele de schimb şi materialele de exploatare certificate sau omologate şi este aprobată de Ministerul Lucrărilor Publice, Transporturilor şi Locuinţei. În cazul în care dimensiunile sau natura produsului nu permit aplicarea directă, marcajul special de securizare se aplică pe ambalajul individual sau colectiv; 

c) producţia şi distribuţia marcajului special de securizare se desfăşoară sub autoritatea şi controlul Ministerului Lucrărilor Publice, Transporturilor şi Locuinţei.

d) obligaţia aplicării marcajului special de securizare pentru toate produsele certificate/omologate de autoritatea competentă română, în condiţiile prezentei ordonanţe, revine exclusiv titularului de certificat de conformitate/omologare;

e) aplicarea marcajului special de securizare este facultativă pentru echipamentele, piesele de schimb şi materialele de exploatare omologate/certificate, altele decât cele prevăzute în lista de la art.1 alin.(2)."




8. 
Art. 4. - Echipamentele, piesele de schimb şi materialele produse în ţară sau importate, prevăzute la art. 1, vor fi însoţite de un certificat de garanţie şi de o declaraţie de conformitate, întocmite de producători, importatori sau de reprezentanţii autorizaţi ai acestora, potrivit reglementărilor în vigoare.
6. Articolul 4 va avea următorul cuprins:

"Art.4. - (1) Echipamentele, piesele de schimb şi materialele de exploatare, produse în ţară sau importate, destinate comercializării, trebuie să aibă marca fabricantului aplicată pe produs sau pe ambalaj, după caz şi vor fi însoţite de un certificat de garanţie şi de o declaraţie de conformitate, întocmite de producători, importatori sau de reprezentanţii autorizaţi ai acestora, potrivit reglementărilor în vigoare.

(2) Declaraţia de conformitate reprezintă asumarea răspunderii de către fabricant, importator sau reprezentanţii autorizaţi ai acestora privind conformitatea, calitatea şi interschimbabilitatea produselor comercializate. Forma şi conţinutul declaraţiei de conformitate trebuie să corespundă cu modelul declaraţiei de conformitate aprobat prin standardul naţional aplicabil.

(3) Dreptul de comercializare încetează în următoarele cazuri:

a) agentul economic care a emis declaraţia de conformitate nu face dovada că a trimis documentaţia tehnică a produsului în termen de 30 de zile de la solicitarea R.A.R.;

b) R.A.R. constată că declaraţia de conformitate nu corespunde cu documentaţia tehnică de referinţă a produsului.

c) documentaţia tehnică de referinţă precizată în declaraţia de conformitate nu cuprinde caracteristicile tehnice ale produsului care să asigure interschimbabilitatea echipamentului, piesei de schimb sau materialului de exploatare utilizate de producătorul final al vehiculului rutier;

d) produsul este neconform cu documentaţia tehnică de referinţă, caz în care agentul economic care a emis declaraţia de conformitate suportă cheltuielile sau de reprezentanţii legali ai acestuia aferente verificărilor.

(4) Documentele prevăzute la alineatul (1), autentificate prin ştampilare tebuie să conţină toate datele cerute de legislaţia în vigoare, încrise lizibil, explicit şi fără ambiguităţi şi vor fi semnate de emitent.

(5) lista produselor neconforme, a căror comercializare a fost oprită conform alin. (3) va fi făcută publică de către R.A.R. printr-o modalitate stabilită de către acesta, cu suportarea costurilor de către producător. Producătorul va suporta şi cheltuielile privind remedierea sau înlocuirea produselor respective. " 




9. 
Art. 5. - Documentele de certificare şi/sau de omologare emise de Ministerul Transporturilor şi de Regia Autonomă "Registrul Auto Român" sunt singurele care permit din punct de vedere tehnic comercializarea echipamentelor, pieselor de schimb şi materialelor prevăzute la art. 1.


7. "Articolul 5 se abrogă."


Prevederile acestui articol sunt preluate la articolul 1 şi la articolul 4 alineatul (1).

10. 

8. După articolul 5 se introduc articolele 51 şi 52 cu următorul cuprins:

"Art.51 - Producătorii finali de vehicule rutiere sau, după caz, reprezentanţii autorizaţi ai acestora, au obligaţia de a asigura echipamentele, piesele de schimb şi materialele de exploatare aferente precum şi service-ul necesar, atât pe durata comercializării vehiculelor noi, cât şi după încetarea acesteia, pentru o perioadă de cel puţin 8 ani, calculată de la data vânzării ultimului lot de vehicule, direct sau prin terţi abilitaţi."




11. 

"Art.52 - Conform reglementărilor prezentei ordonanţe, se interzice comercializarea şi/sau utilizarea echipamentelor, pieselor de schimb şi materialelor de exploatare, produse în ţară sau importate, în următoarele cazuri:

a) produse necertificate/neomologate;

b) produse nemarcate corespunzător, după caz, cu marca fabricantului, marca de certificare a conformităţii, numărul certificatului de conformitate, marca de "Fabricat în România" sau marcajul special de securizare;

c) produse pe care au fost aplicate inscripţionări şi/sau marcaje falsificate sau neautorizate;

d) produse neinscripţionate cu informaţiile stabilite prin reglementări;

e) produse neînsoţite de declaraţia de conformitate şi certificatul de garanţie;

f) produse având marcaje şi inscripţionări cu denumiri care pot crea confuzii."




12. 
Art. 6. - (1) Comercializarea de echipamente, piese de schimb şi materiale, produse în ţară sau importate, necertificate şi/sau neomologate, constituie contravenţie în măsura în care, potrivit legii penale, nu este considerată infracţiune şi se sancţionează potrivit art. 41 liniuţa a patra din Ordonanţa Guvernului nr. 44/1997 privind transporturile rutiere, aprobată, cu modificări şi completări, prin Legea nr. 105/2000.

(2) Personalul împuternicit de Ministerul Transporturilor să constate contravenţia prevăzută la alin. (1) poate dispune, în funcţie de gravitatea faptei care constituie contravenţie, oprirea definitivă sau temporară a fabricării, importului sau comercializării de produse necertificate şi/sau neomologate în condiţiile prezentei ordonanţe.


9. Articolul 6 va avea următorul cuprins:

"Art.6. - (1) Constituie contravenţii, dacă nu au fost săvârşite în astfel de condiţii încât, potrivit legii penale, să fie considerate infracţiuni şi se sancţionează după cum urmează:

a) încălcarea dispoziţiilor art.1 alin.(2), art.2 alin.(3), art.4 alin.(3) şi art.52 lit.a), lit.d), lit.e), cu amendă contravenţională de la 10.000.000 lei la 50.000.000 lei.

b) încălcarea dispoziţiilor art.3 alin.(1), alin.(2), alin.(3), alin.(4) şi alin.5), lit.d), art.4 alin.(1), alin.(4) şi art.52 lit.b), lit.f) cu amendă contravenţională de la 5.000.000 lei la 20.000.000 lei. 

c) încălcarea dispoziţiilor art.5 lit.c) cu amendă contravenţională de la 50.000.000 lei la 100.000.000 lei;

d) încălcarea dispoziţiilor art.51, cu amendă contravenţională de la 250.000.000 lei la 1.000.000.000 lei.

(2) Personalul împuternicit de Ministerul Lucrărilor Publice, Transporturilor şi Locuinţei să constate abaterile şi să aplice sancţiunile prevăzute de prezenta ordonanţă poate dispune, în funcţie de gravitatea faptei, oprirea definitivă sau temporară a fabricării, importului sau comercializării de produse necertificate şi/sau omologate, a celor neinscripţionate sau nemarcate corespunzător, precum şi a celor neînsoţite de certificate de garanţie şi declaraţie de conformitate, precum şi a celor care se dovedesc neconforme, în condiţiile prezentei ordonanţe.

(3) Valoarea amenzilor de la alin.(1) se actualizează prin hotărâri de Guvern."




13. 
Art. 7. - (1) În termen de 30 de zile de la data intrării în vigoare a prezentei ordonanţe Ministerul Transporturilor va actualiza reglementările şi normele tehnice privind certificarea şi/sau omologarea echipamentelor, pieselor de schimb şi materialelor de exploatare utilizate la vehicule rutiere, aprobate prin Ordinul ministrului transporturilor nr. 536/1997, publicat în Monitorul Oficial al României, Partea I, nr. 348 din 9 decembrie 1997, completat prin Ordinul ministrului transporturilor nr. 170/1999, publicat în Monitorul Oficial al României, Partea I, nr. 224 din 20 mai 1999.

(2) Reglementările şi normele tehnice prevăzute la alin. (1) se vor actualiza periodic în funcţie de evoluţia legislaţiei Uniunii Europene şi a caracteristicilor tehnice ale parcului naţional de vehicule rutiere.

10. Articolul 7 va avea următorul cuprins:

"Art. 7. - (1) În termen de 30 de zile de la data intrării în vigoare a prezentei ordonanţe Ministerul Lucrărilor Publice, Transporturilor şi Locuinţei va actualiza reglementările şi normele tehnice privind certificarea şi/sau omologarea echipamentelor, pieselor de schimb şi materialelor de exploatare utilizate la vehicule rutiere, aprobate prin Ordinul ministrului transporturilor nr. 536/1997, publicat în Monitorul Oficial al României, Partea I, nr. 348 din 9 decembrie 1997, completat prin Ordinul ministrului transporturilor nr. 170/1999, publicat în Monitorul Oficial al României, Partea I, nr. 224 din 20 mai 1999.

(2) Reglementările şi normele tehnice prevăzute la alin. (1) completate prin Ordinul ministrului transporturilor nr.538/2000, publicat în Monitorul Oficial al României nr.419 din 1 septembrie 2000 şi prin Ordinul ministrului lucrărilor publice, transporturilor şi locuinţei nr.1006/2001, publicat în Monitorul Oficial al României nr.442 din 7 august 2001 se vor actualiza de către Ministerul Lucrărilor Publice, Transporturilor şi Locuinţei în termen de 60 de zile de la data publicării în Monitorul Oficial al României, Partea I, a legii de aprobare a prezentei ordonanţe.
(3) Reglamentările şi normele tehnice prevăzute la alin.(2) se vor reactualiza periodic de către Ministerul Lucrărilor Publice, Transporturilor şi Locuinţei în funcţie de evoluţia legislaţiei în domeniu.
(4) La actualizarea reglementărilor şi normelor tehnice, Ministerul Lucrărilor Publice, Transporturilor şi Locuinţei va solicita şi punctul de vedere al asociaţiilor profesionale din domeniu, constituite în conformitate cu prevederile legale.



14. 

Art.II. - Prezenta lege intră în vigoare în termen de 60 de zile de la publicarea în Monitorul Oficial al României, Partea I.




15. 

Art.III. - Ordonanţa Guvernului nr.80/2000, astfel cum a fost modificată şi completată prin prezenta lege, va fi republicată în Monitorul Oficial al României, Partea I, în termen de 60 de zile de la intrarea în vigoare a prezentei legi, dându-se textelor o nouă numerotare.




                                        PREŞEDINTE,                                                                         SECRETAR,

                                          István Antal                                                                           Aurelia Vasile

                                                                                                                    RAPORTORI:







Dep. Ioan Bivolaru - PSD-SDU

Dep. Ioan Miclea - PRM







Dep. Aurelia Vasile - PSD-SDU

Dep. Dumitru Palade - PRM







Dep. Marin Anton - PNL


Dep. Robert Raduly - UDMR







Dep. Anca Boagiu - PD


Dep. Ion Rădoi - PSD-SDU







Dep. Cristian Buzea - PRM

Dep. Florentin Sandu - PSD-SDU







Dep. Aurel Daraban - PSD-SDU

Dep. Istvan Erdei - UDMR







Dep. Pavel Târpescu - PSD-SDU

Expert, Daniel Bădina

